Melléklet a        /2025. számú Képviselő-testületi határozathoz

ADÁSVÉTELI SZERZŐDÉS

Amely létrejött egyrészről, 
Rostás Herman (szn.: , szül.: ., an.:   lakik: , szem.szám: , adóazonosító jele: ), mint Eladó – továbbiakban Eladó -  és
Kiskőrös Város Önkormányzata (székhely: 6200 Kiskőrös, Petőfi Sándor tér 1., KSH szám: 15724784-8411-321-03, törzskönyvi azonosító szám: 724782, adószám: 15724784-2-03, képv.: Domonyi László Mihály polgármester), mint Vevő – továbbiakban, mint Vevő – között a mai napon az alábbi feltételekkel: 

I. BEVEZETŐ RENDELKEZÉSEK

1./ Szerződést kötő felek rögzítik, hogy a hatályos ingatlan-nyilvántartás adatai szerint Zsolnai Attila (szn.:, szül.:., an.:,  lakik:.) 1/1 arányú kizárólagos tulajdonát képezi a Kiskőrös, belterület 4901/20/A/1 hrsz. alatt felvett, valóságban 6200 Kiskőrös, Délibáb u. 68. (6200 Kiskőrös, Délibáb u. 70. 1 ajtó), társasházi lakás megjelölésű, 54 m2 összterületű ingatlan, azzal, hogy az ingatlanhoz tartoznak az alapító okiratban meghatározott helyiségek, valamint a padlástér, a hozzá tartozó ½ -ed eszmei közös tulajdoni hányaddal - továbbiakban Ingatlan. 

Felek rögzítik, hogy Eladó az ingatlan-nyilvántartás szerinti tulajdonossal, Zsolnai Attilával 2024.12.06. napján adásvételi szerződést kötött, mely adásvételi szerződést a jelen okiratot is szerkesztő dr. Hauk Gábor ügyvéd (6200 Kiskőrös, Szarvas u. 2. 2. em. 3., e-mail: iroda@hauk.hu) ellenjegyeztt. A hivatkozott adásvételi szerződést, valamint az ahhoz kapcsolódó letéti szerződést Eladó másolatban jelen okirat aláírását megelőzően Vevő részére megküldte, a szerződések eredeti példányait Vevő részére bemutatta, azok tartalmával Vevő teljes körűen tisztában van. A hivatkozott adásvételi szerződés értelmében Eladó az ingatlan-nyilvántartás szerinti tulajdonostól a jelen szerződés tárgyát képező Ingatlant megvásárolja, azzal, hogy a vételárat részletekben fizeti meg. A szerződésben írtakkal összhangban az ingatlanügyi hatósághoz benyújtott kérelem alapján az Ingatlan tulajdoni lapjára eladó javára tulajdonjog fenntartással történt eladás ténye került bejegyzésre III/19. sorszám alatt a 251735/2/2025/2024.12.06. számú bejegyző határozattal. 

Eladó jelen okirat aláírásával nyilatkozik, arra vonatkozóan, hogy a Zsolnai Attilával kötött adásvételi szerződésből fakadóan 815.000,- Ft tartozása, azaz Nyolcszáztizenötezer forint tartozása áll fenn vételárhátralék jogcímén, melynek tényét és összegszerűségét Zsolnai Attila írásban elismerte. Eladó bemutatja az ingatlan-nyilvántartás szerinti tulajdonos e-mailen küldött azon nyilatkozatát, mely megerősíti, hogy a hivatkozott adásvételi szerződésből fakadóan Eladónak Zsolnai Attila felé 815.000,-Ft tartozása, azaz Nyolcszáztizenötezer forint tartozása áll fenn, a szerződés hatályos, azt egyik fél sem mondta fel a mai nappal bezárólag. A csatolt okiratokból megállapítható, hogy ha és amennyiben Eladó Zsolnai Attila felé az adásvételi szerződésből fakadó tartozását rendezi, úgy ez esetben a bejegyzési engedély az ügyvédi letétből kiadható és Eladó tulajdonjoga az ingatlan-nyilvántartásba bejegyezhetővé válik. Eladó jelen szerződés kapcsán közbenső tulajdonszerzőnek minősül.  

Az itt írtak alapján a jelen szerződés tárgyát képező Ingatlan vonatkozásában Eladó a tulajdonjogát e-hiteles tulajdoni lappal, 2024.12.06. napján kötött adásvételi szerződéssel, valamint ügyvédi letéti szerződéssel, továbbá az ingatlan-nyilvántartás szerinti tulajdonos nyilatkozatával igazolja. 

Eladó szavatosságot vállal azért, hogy az Ingatlan a jelen szerződésben írtakon felül per-, igény és tehermentes. Az Ingatlan tulajdoni lapján elintézetlen széljegy nincs. 

Felek rögzítik, hogy az Ingatlan tulajdoni lapján két közigazgatási cím szerepel, melynek tényét felek tudomásul veszik, egyúttal Vevő kötelezettséget vállal arra, hogy miután a tulajdonjoga az ingatlan-nyilvántartásba bejegyzést nyert, ezt követően ezt a problémát az illetékes hatóság felé bejelenti és azt a saját költségén rendezi. 

Eladó szavatolja, hogy az Ingatlant társasházi alapító okiraton, szervezeti működési szabályzaton, szerződésen alapuló elővásárlási vagy a jelen szerződésben rögzített átruházást egyéb módon befolyásoló jog nem terheli. A társasház hatályos alapító okiratát Eladó fénymásolatban Vevő részére átadja. 

2./ Eladó eladja, Vevő pedig megvásárolja az Ingatlant, általa megtekintett és megismert állapotban. 

3./ Eladó a jelen fejezetben írtakon túl kijelenti, hogy jelen szerződés családjogi és – az ingatlan-nyilvántartáson kívüli – hitelezővédelmi igényeket nem sért, vagy veszélyeztet - így különösen a családjogi igényekkel összefüggésben – az Ingatlant a Polgári Törvénykönyvről szóló 2013.évi V. törvény (a továbbiakban: Ptk.) 4:94 szerinti használati jogok nem terheli. Eladó szavatol továbbá azért, hogy harmadik személynek nem áll fenn a tárgyi Ingatlanon olyan joga, mely a Vevő jelen szerződés alapján történő tulajdonszerzését és birtokba lépését akadályozza vagy korlátozza.

II. FIZETÉSI FELTÉTELEK

1./ Felek az Ingatlan kölcsönösen kialkudott vételárát 6.000.000,- Ft azaz Hatmillió forintban határozzák meg.

2./ Felek megállapodnak abban, hogy Vevő Eladó kifejezett kérése és utasítása alapján jelen okirat aláírásától számított 5 (öt) munkanapon belül 815.000,- Ft  azaz Nyolcszáztizenötezer forintot átutal Zsolnai Attilának a Gránit Banknál vezetett 12100011-17873970 számú bankszámlájára. Az itt írt 815.000,- Ft-ból felek 600.000,- Ft-ot azaz Hatszázezer forintot foglalónak, míg 215.000,- Ft -ot azaz Kettőszáztizenötezer forintot vételárrészletnek tekintenek. Felek a foglaló jogi természetével tisztában vannak, így tudomással bírnak arról, ha és amennyiben jelen szerződés teljesedésbe menése Eladó érdekkörében felmerülő okból hiúsul meg, úgy ez esetben Eladó a foglaló kétszeresének megfelelő összeget köteles a Vevő részére visszafizetni, míg amennyiben a jelen szerződés teljesedésbe menése Vevő érdekkörében felmerülő okból hiúsul meg, úgy ez esetben Vevő a foglalót elveszíti. A foglaló a vételárba beszámít.

Felek rögzítik, hogy Eladónak az Ingatlan használatából fakadóan az MVM Next Energiakereskedelmi Zrt. felé kifizetetlen villanyszámlák alapján 1.021.000,-Ft azaz Egymillió-huszonegyezer forint, míg a Kiskunsági Víziközmű- Szolgáltató Kft. felé rendezetlen vízszámlák alapján jelenleg összegszerűségében ismeretlen mértékű tartozása áll fenn, melynek tényét Eladó jelen okirat aláírásával kifejezetten elismer, azt semmilyen módon nem vitatja. A Kiskunsági Víziközmű- Szolgáltató Kft. felé fennálló tartozás összegszerűségének feltárása jelenleg folyamatban van. A fennálló tartozás miatt az Ingatlan vonatkozásában a közművek a szolgáltatásukat megszüntették, illetve szűkítették. 

Felek megállapodása alapján Vevő vállalja, hogy jelen okirat aláírását követő 30 napon belül  Eladónak az Ingatlan használatából fakadó, - összegszerűségében a közművek tájékoztatásából megállapított-  az áram és vízszolgáltatók felé fennálló teljes tartozását kifizeti. Felek megállapodnak abban, hogy a Vevő által a közművek felé kifizetett teljes összeg a vételárba beszámít.

Eladó tudomásul veszi, hogy az utolsó hátralékos vételárrészlet – melyből levonásra kerül az Eladó által Vevőnek az Ingatlan használatából fakadó, a közüzemi szolgáltatók felé kifizetett teljes tartozása- kifizetésének az alábbi konjunktív feltételei vannak:
- 	Az ingatlan-nyilvántartás szerinti tulajdonos, Zsolnai Attila írásban nyilatkozik arról, hogy Eladó a részére az Ingatlan teljes vételárát megfizette, így az okiratszerkesztő ügyvéd Eladó részére kiadhatja ügyvédi letétből az Ingatlanra vonatkozó bejegyzési engedélyt;
-	Energetikai tanúsítvány elkészül és átadása megtörtént;
-	Eladó tulajdonjoga az ingatlan-nyilvántartásba bejegyzésre került, melynek tényét Vevő felé teher és Vevő tulajdonjog- fenntartáshoz kapcsolódó vevő jog bejegyzésére vonatkozó kérelmén felül széljegymentes, 3 napnál nem régebbi tulajdoni lappal igazolja;
-	Igazolás arról, hogy az Ingatlan használatával kapcsolatban Eladónak a MVM Next Energiakereskedelmi Zrt. és a Kiskunsági Víziközmű- Szolgáltató Kft felé tartozása nem áll fenn.

A konjunktív feltételek közül utolsóként teljesülő feltétel bekövetkezésétől számított 8 munkanapon belül Vevő köteles a hátralékos vételárat megfizetni Rostás Hermannénak K&H Banknál vezetett 10400621-86768275-77741001 számú bankszámlájára.

Felek megállapodnak abban, hogy Eladónak a tulajdonjog bejegyzésével kapcsolatos valamennyi költsége – beleértve az igazgatási szolgálgatási díjat is – teljes egészében Eladót terheli. Felek megállapodnak abban, hogy amennyiben a hátralékos vételár kifizetésnek konjunktív feltételei legkésőbb 2025.12.31. napjáig nem következnek be, úgy ez esetben Vevő jogosult jelen szerződéstől egyoldalú jognyilatkozattal elállni a foglaló szabályainak alkalmazása mellett. 

3./ Felek rögzítik, hogy a jelen szerződésben rögzített vételárat az ingatlan tehermentes vételárának tekintik. Felek szándéka kifejezetten arra irányul, hogy Vevő az Ingatlan tehermentes tulajdonjogát szerezze meg. 

4./ Eladó jelen okirat aláírásával nyilatkozik arra vonatkozóan, hogy a vételár jelen fejezetben rögzített módon történő kifizetéséhez kifejezetten hozzájárul. Eladó az általa megadott bankszámlaszámokat leellenőrizte, azt maga adta meg, a vételár kifizetésének módja kapcsán Vevő az ő utasítása szerint jár el. Felek teljesítés napjának az utolsó részlet fentiekben megjelölt számlán történő jóváírásának napját fogadják el. Felek rögzítik, hogy amennyiben Vevő a fizetési kötelezettségével késedelembe esik és Eladó számára a II. fejezet 5.) pontjában írtaknak megfelelően az elállási jog megnyílik, úgy Eladó azt jogosult vagy gyakorolni, vagy amennyiben azt nem gyakorolja jogosult a Vevővel szemben a mindenkori jegybanki alapkamattal egyező mértékű késedelmi kamat alapul vételével számított késedelemi kamat érvényesítésére a fizetési kötelezettség teljesítésével kapcsolatos késedelembe esést követő naptól kezdődően a kifizetés megtörténtének a napjáig. 

5./ Felek megállapodnak abban, hogy amennyiben bármelyik fél a szerződésben rögzített kötelezettségével 15 napot meghaladó késedelembe esik, úgy ez esetben a másik fél köteles őt 15 napos póthatáridő biztosításával írásban teljesítésre felszólítani és ennek eredménytelen elteltét követően jogosult az adásvételi szerződéstől egyoldalú jognyilatkozattal elállni az eredeti állapot helyreállítása, valamint a foglaló szabályainak alkalmazásával. Felek akképpen állapodnak meg, hogy a jelen szerződést értinő jognyilatkozataikat elsőbbségi ajánlott postai küldeményként kötelesek egymás részére a jelen szerződés fejlécében feltüntetett közigazgatási címre eljuttatni és ezzel egyidejűleg kötelesek azokat az okiratszerkesztő ügyvéd részére is megküldeni ajánlott postai küldeményként, azzal, hogy azt a feladástól számított 5. napon kézbesítettnek tekintik, független attól, hogy azt a címzett azt átveszi-e vagy sem. 

6./ Felek rögzítik, hogy az Ingaltan vételárát a környéken irányadó ingatlanárak ismeretében állapították meg, az a helyi forgalmi értékviszonyokkal, valamint a szerződés tartalmával, továbbá az ingatlan méretével és szerződésszerinti állapotával teljes egészében arányban van, így a jelen szerződés feltűnő értékaránytalanság jogcímen történő megtámadási jogukról a szerződés aláírásával kifejezetten és végérvényesen lemondanak. 

7./ Eladó jelen okirat aláírásával kijelenti, hogy a Zsolnai Attilával kötött és Vevő részére bemutatott adásvételi szerződés III. fejezet 1. pontjában írt értéknövelő beruházással kapcsolatban jelen okirat aláírásával valamennyi jogáról lemond, a Vevővel szemben semmilyen ellentételezésre, követelésre nem tart igényt, továbbá tulajdoni igényt sem támaszt. 

III. BIRTOKBAADÁS, TULAJDONJOG ÁTSZÁLLÁSA
1./ Felek rögzítik, hogy az Ingatlan birtokbaadására az okirat aláírását megelőzően az okirat aláírásának napjával kulcsátadással sor került. A birtokbaadástól, azaz a mai naptól kezdődően Vevő viseli az Ingatlan terheit, szedi annak hasznait, míg a birtokbaadás napjáig Eladó viseli az Ingatlan terheit, szedi annak hasznait. A birtokbaadással a kárveszélyviselés az Ingatlan kapcsán Vevőre átszáll. 

2./ Felek megállapodása alapján Eladó a teljes vételár kifizetéséig az Ingatlan kapcsán a tulajdonjogát fenntartja. Felek a Ptk. 6:216 § (3) bek., valamint az ingatlan-nyilvántartásról szóló 2021. évi C tv. 35 § (1) bek. g.) pontja a jelen szerződés aláírásával feltétlen és visszavonhatatlan hozzájárulásukat  adják ahhoz, illetve közösen kérik az illetékes kormányhivatalt, hogy vevő javára a tulajdonjog-fenntartáshoz kapcsolódó vevői jog az Ingatlan teljes egészére vonatkozóan a bejegyzés hatályának kezdetére irányuló időponttól  számított 12 hónapos határozott időre az ingatlan-nyilvántartásba bejegyzésre kerüljön. 

Eladó jelen szerződés aláírásával egyidejűleg letéti szerződést köt a Hauk Ügyvédi Irodával (6200 Kiskőrös, Szarvas u. 2. II/3.) mint letéteményessel és letétbe helyezi a bejegyzési engedély 5 példányát azzal, hogy annak tartalma értelmében az adásvételi szerződés tárgyát képező Ingatlanra a tulajdonjog adásvétel jogcímén Vevő javára 1/1 tulajdon arányban, az ingatlan-nyilvántartásba bejegyzésre kerüljön a teljes vételár kifizetését követően, eladó tulajdonjogának egyidejű törlése mellett. 

A letét kiadásának részletes feltételeit felek a letéti szerződésben rögzítik, de már most megállapodnak abban, hogy letéteményes csakis kizárólag abban az esetben jogosult és köteles a nála letétbe helyezett bejegyzési engedélyt 2 munkanapon belül a felek részére – illetve az illetékes hivatalok részére - kiadni, vagy megküldeni ha és amennyiben bármelyik fél a részére hitelt érdemlő módon - Eladó elektronikusan eljuttatott nyilatkozatával, vagy ennek hiányában hitelt érdemlő eredeti banki dokumentációval– igazolja, hogy a teljes vételár maradéktalanul megfizetésre került. Eladó köteles haladéktalanul – a jóváírást követő 2 munkanapon belül- tájékoztatni letéteményest e-mail formájában megtett, egyoldalú nyilatkozattal arról, hogy a teljes vételár kifizetésre került. Abban az esetben, amennyiben Eladó a nyilatkozat megtételével 2 napot meghaladó késedelembe esik, úgy a teljes vételár kifizetését Vevő is jogosult igazolni a letéteményes felé hitelt érdemlő banki dokumentációval. 

IV. VEGYES RENDELKEZÉSEK
1./ Felek tudomásul veszik az okiratszerkesztő ügyvéd azon tájékoztatását, hogy a 176/2008 kormányrendelet értelmében az „Ingatlan” vonatkozásában energetikai tanúsítvány elkészítése kötelező, melynek költsége Eladót terheli. Eladó az energetikai tanúsítványt Vevők részére jelen okirat aláírásával átadja, akik annak átvételét elismerik és nyugtázzák. Felek rögzítik, hogy az átadásra kerülő energetikai tanúsítvány száma a következő: HET-……………..

A jelen ingatlan-adásvételi szerződést szerkesztő és ellenjegyző ügyvéd tájékoztatja a Feleket, hogy az összekötő és felhasználói berendezésekről, valamint a potenciálisan robbanásveszélyes közegben működő villamos berendezésekről és védelmi rendszerekről szóló 40/2017. (XII. 4.) NGM rendelet 1. mellékletét képező Villamos Műszaki Biztonsági Szabályzat 1.13.2. pontjai értelmében ingatlan tulajdonjogának változásakor (valamint ingatlan bérbeadásakor) a lakóépületekben lévő lakások villamos berendezésén felülvizsgálata kötelezően elvégzendő. A felülvizsgálat elhagyható, ha a következő két feltétel együttesen teljesül: a) fázisonként 32 A-nél nem nagyobb névleges áramerősségű túláramvédelem van, és b) 30 mA-nél nem nagyobb érzékenységű áram-védőkapcsolóval védettek a felhasználói berendezések. A Felek a tájékoztatást tudomásul vették.


2./ Felek az okiratszerkesztő ügyvéd tájékoztatását a jelen szerződés kapcsán felmerülő adófizetési, valamint visszterhes vagyonátruházási illeték megfizetésére vonatkozóan megértették, azt tudomásul vették, ennek tudatában írják alá jelen adásvételi szerződést. Eladó jelen okirat aláírásával kijelenti, mely szerint megértette azt az ügyvédi tájékoztatást, hogy mivel az Ingatlan tulajdonjogát valószínűsíthetően 2025.-ben szerzi meg és azt 2025.-ben értékesíti, így a beszerzési ár és az eladási ár különbözete után 15 % mértékű SZJA fizetési kötelezettség terheli. Vevő tudomással bír arról, hogy a jelen jogügylet kapcsán az Ingatlan forgalmi értéke 4% -nak megfelelő mértékű visszterhes vagyonátruházási illeték megfizetésének kötelezettsége terheli. Az Itv. 5 § (1) bek. b.) pontja alapján Vevő illetékmentességre jogosult. Felek megállapodása értelmében jelen ügylet kapcsán az igazgatási szolgáltatási díj, valamint az ügyvédi munkadíj teljes egészében Vevőt terheli. 

3./ Vevő nyilatkozik arra vonatkozóan, hogy magyarországi székhellyel rendelkező, helyi önkormányzat, önálló költségvetési szerv, míg Eladó kijelenti, hogy cselekvőképes, nagykorú, magyar állampolgár. Felek egybehangzóan nyilatkozzák, hogy szerződéskötési, valamint tulajdonszerzési korlátozás vagy tilalom alatt nem állnak. 

4./ Alulírottak a jelen szerződés aláírásával is hozzájárulnak, hogy az okiratszerkesztő ügyvéd az ügyvédi tevékenységről szóló 2017. évi LXXVIII. törvény (Üttv.). 32. §-ban, a jogügyletek biztonságának erősítése érdekében az ügyvéd által végzendő személyazonosság és igazolvány ellenőrzéssel kapcsolatos eljárás részletes szabályairól és az ellenőrzéssel kapcsolatos ügyek nyilvántartásáról szóló 54/2007. (XII. 21.) IRM rendeletben, valamint a Magyar Ügyvédi Kamara által kiadott, a jogügyletek biztonságának elősegítése érdekében végzendő, valamint az elektronikus aláírás használatával kapcsolatos feladatokról szóló 2/2007. (11.19.) számú szabályzatban írt felhatalmazás alapján megkeresse a Belügyminisztérium Nyilvántartások Vezetéséért Felelős Helyettes Államtitkárságát az okirati ellenjegyzéshez szükséges adat-azonosítás és okmányellenőrzés végett. Felek tudomásul veszik, hogy hozzájárulásuk esetén az adatazonosítás és okmányellenőrzés az Üttv. 32. § (3) bekezdésében foglaltakra terjedhet ki. Felek tudomásul veszik, hogy az okiratszerkesztő ügyvéd az okirati ellenjegyzés vonatkozásában a közreműködést köteles megtagadni, ha a személyazonosság megállapításához a felek nem szolgáltatnak adatot, vagy nem tudnak bemutatni érvényes igazolványt, vagy az ellenőrzés során az állapítható meg, hogy az igazolvány elvesztését, ellopását vagy megsemmisülését bejelentették és megtalálásának vagy megkerülésének ténye nincs nyilvántartva. Az okiratszerkesztő ügyvéd tájékoztatta a feleket a jelen szerződéshez kapcsolódóan a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (Pmt.) vonatkozó rendelkezéseiről. 

GDPR tájékoztatás: a rögzített személyes adatokat a szerkesztő és ellenjegyző ügyvéd a megbízásból eredő jogi kötelezettség teljesítése végett kezeli, illetve az ügyfelekkel való kapcsolattartásra szolgáló adatokkal a felek hozzájárulása alapján e célból rendelkezhet. Az adatok kizárólag az ingatlan-nyilvántartási és az ahhoz kapcsolódó eljárásban használhatók fel, és a jogszabályban előírt ideig tárolhatók. Az érintett személynek joga van bármikor kérelmezni a szerkesztő ügyvédtől, adatkezelőtől a rá vonatkozó személyes adatokhoz való hozzáférést, információkiadást, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen (ide nem értve a jogszabály alapján kötelezően kezelt adatokat), valamint joga van az adathordozhatósághoz. Joga van a hozzájárulása bármely időpontban történő visszavonásához (ide nem értve a jogszabály alapján kötelezően kezelt adatokat), amely nem érinti a vissza-vonás előtt a hozzájárulás alapján végrehajtott adatkezelés jogszerűségét.

5./ Szerződést kötő felek rögzítik, hogy Kiskőrös Város Képviselő-testülete a …………-as számú határozatával a szerződés megkötéséhez hozzájárult, egyúttal felhatalmazta a polgármestert, hogy az adásvételi szerződést, valamint a jogügylettel kapcsolatos egyéb okiratokat (letéti szerződés, birtokbaadási jegyzőkönyv, pénzmosásos adatlap, egyebek, valamint ezek esetleges módosításait is) aláírja, a szükséges jognyilatkozatokat megtegye. Felek rögzítik, hogy a képviselőtestületi határozat jelen szerződés azzal össze nem tűzött I. számú mellékletét képezi. 

6./ A jelen szerződésben nem szabályozott kérdések tekintetében a Ptk. vonatkozó rendelkezési az irányadóak.

7./ Felek jelen okirat aláírásával megbízzák a Hauk Ügyvédi Irodát (6200 Kiskőrös, Szarvas u. 2. II/3.) a jelen szerződés, és a kapcsolódó okiratok megszerkesztésével és ellenjegyzésével, továbbá meghatalmazzák, hogy a jogi képviseletüket az illetékes ingatlanügyi hatóság előtt az ügylet kapcsán teljes jogkörrel ellássa. A meghatalmazás szükség esetén kiterjed az Ákr. az Inytv. Vhr. 126 – 127 § alapján a beadvány (mind az űrlap, mind a magánokirat) javítására és benyújtására, az ingatlan tulajdoni lapjába történő betekintésre, azzal, hogy a megbízás és a meghatalmazás a tulajdonjog fenntartáshoz kapcsolódó vevői jog, valamint Vevő tulajdonjogának bejegyzésével és Eladó tulajdonjogának egyidejű törlésével ér véget. Felek meghatalmazzák az okiratszerkesztő ügyvédet, hogy a B400E adatlapot az illetékes hatóság felé a nevében és képviseletükben megküldje, az ezzel kapcsolatos eljárás során teljes jogkörrel eljárjon. Az ügyvédi iroda részéről eljáró dr. Hauk Gábor ügyvéd a szerződés ellenjegyzésével a megbízást és a meghatalmazást elfogadja.

8./ Felek jelen okirat aláírásával kifejezetten hangsúlyozzák, hogy az okirat szerződéses akaratukkal mindenben megegyezik, így azt ügyvédi tényvázlatként is aláírják. 

9./ Felek rögzítik, hogy okirat 7 példányban készült, melyből felek 1-1 aláírt példányt az okirat aláírásával egyidejűleg átvesznek. 
12./ Felek kijelentik, hogy a jelen szerződés szerződéskötési akaratukat és annak tartalmát teljességében és mindenben megfelelően tartalmazza. Jelen szerződés valamely rendelkezésének esetleges érvénytelensége nem eredményezi a szerződés egyéb részeinek érvénytelenségét. Ilyen esetben a felek az érvénytelenségi ok tudomásukra jutását követően haladéktalanul kötelesek az érvénytelen rendelkezést olyan rendelkezéssel pótolni, amely megfelel a mindenkor hatályos jogszabályoknak és a felek eredeti szerződéskötési akaratának.

13./ Felek jelen szerződésből eredő jogvitáikat elsődlegesen tárgyalásos úton rendezik, ezek sikertelensége esetére a Kiskőrösi Járásbíróság  kizárólagos illetékességében állapodnak meg.

Felek jelen szerződést elolvasás és értelmezést követően, mint akaratukkal mindenben megegyezőt jóváhagyólag írják alá. 

Kiskőrös, 2025……….				  



	Kiskőrös Város Önkormányzata	Rostás Herman  
	képv.: Domonyi László Mihály polgármester	Eladó 
	Vevő 			


Az önkormányzati vagyonról, a vagyon hasznosításáról
szóló 26/2012. (XII. 19.) önk. rendelet 11. § (2) bek.
alapján ellenjegyzem:	Pénzügyileg ellenjegyzem:


	Dr. Turán Csaba	Molnár Éva 
	jegyző	pénzügyi osztályvezető


Alulírott, eljárásra meghatalmazott jogi képviselő dr. Hauk Gábor ügyvéd (KASZ szám: 36061314) – mint a Hauk Ügyvédi Iroda 6200 Kiskőrös, Szarvas u. 2. II/ 3. tagja – aláírásommal igazolom, hogy az általam készített jelen okirat mindenben megfelel a hatályos jogszabályi rendelkezéseknek, valamint a felek kinyilvánított akaratát tartalmazza, és az aláírások valódiságát igazolom, az okiratot ellenjegyzem Kiskőrösön, 2025…... napján 

